Diari Oficial de la Generalitat Valenciana


Sumari del DOGV 7085, del 08-08-2013 (2013/8374)

RESOLUCIÓ de 3 de juliol de 2013, de la Direcció Territorial de València, relativa a l'adjudicació d'assentaments apícoles a les forests propietat de la Generalitat, a la província de València, i les relacions de les sol·licituds autoritzades i denegades per a l'any 2013 i següents.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7085

Data del DOGV
:   08-08-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/8374


Data del document
:   03-07-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 3 de juliol de 2013, de la Direcció Territorial de València, relativa a l'adjudicació d'assentaments apícoles a les forests propietat de la Generalitat, a la província de València, i les relacions de les sol·licituds autoritzades i denegades per a l'any 2013 i següents. [2013/8374]  
Vistes les sol·licituds presentades de conformitat amb l'article 4.2 del Decret 71/2011, de 10 de juny, del Consell, pel qual s'establix la gratuïtat dels aprofitaments apícoles en forests de propietat de la Generalitat.  
Vista la Resolució de 19 de desembre de 2012, del director general de Gestió de Medi Natural de la Conselleria d'Infraestructures, Territori i Medi Ambient, per la qual es fa pública la relació de muntanyes propietat de la Generalitat, i s'establix la gratuïtat dels aprofitaments apícoles disponibles a partir de l'1 de setembre de 2013, publicada en el Diari Oficial de la Comunitat Valenciana número 6943, de 15 de gener de 2013, i la correcció d'errors del director general de Medi Natural, de data 16 de gener de 2013, publicada en el Diari Oficial de la Comunitat Valenciana número 6953, de 29 de gener de 2013.  
Vista la proposta de data 3 de juliol de 2013 de la Secció Forestal, amb el vistiplau del cap del Servici Territorial de Medi Ambient, d'adjudicació i denegació d'assentaments apícoles d'acord amb el que disposa el Decret 71/2011.  
Fent ús de la competència que tinc atribuïda segons allò que ha previst l'article 4.5 del mencionat Decret 71/2011, resolc:  
Concedir els assentaments apícoles sol·licitats a les forests de la Generalitat Valenciana de la província de València indicats en l'annex I.  
  
Denegar la concessió dels assentaments apícoles indicats en l'annex II.  
El període d'ocupació serà a partir de l'1 de setembre de 2013 fins al 31 d'agost de 2016.  
Excepte causes de força major degudament justificades, els adjudicataris hauran d'ocupar els assentaments en el mes de novembre d'enguany, transcorregut el qual sense que la mencionada instal·lació s'haja dut a terme, l'assentament quedarà lliure i es podrà adjudicar a un altre interessat, seguint els criteris de valoració establits segons el Decret 71/2011.   
L'assentament dels ruscos estarà condicionat pels treballs que s'executen a estes forests. Els adjudicataris hauran d'assumir les instruccions del Servici Territorial de Medi Ambient de la Conselleria d'Infraestructures, Territori i Medi Ambient de València.  
En allò no previst en la present autorització, caldrà ajustar-se a allò que s'ha disposat en:  
- La Llei 3/1993, Forestal de la Comunitat Valenciana.  
- El Decret 71/2011, de 10 de juny, del Consell, pel qual s'establix la gratuïtat dels aprofitaments apícoles en forests de propietat de la Generalitat.  
- El Decret 12/1987, de 2 de febrer, en allò que no s'opose al que establix el Decret 209/2002, de 22 de febrer, pel qual s'establixen les normes d'ordenació de les explotacions apícoles.  
- La Resolució de 19 de desembre de 2012, del director general de Gestió de Medi Natural de la Conselleria d'Infraestructures, Territori i Medi Ambient.  
Totes les disposicions que regulen en l'actualitat l'activitat apícola a la Comunitat Valenciana, independentment de les condicions o limitacions que puga establir qualsevol norma de caràcter general que es dicte i entre en vigor durant la vigència de l'aprofitament que s'autoritza.  
  
Contra la present resolució, que no posa fi a la via administrativa, els interessats podran interposar recurs d'alçada davant del director general de Gestió de Medi Natural, en el termini d'un mes a partir de la publicació de la present resolució, de conformitat amb el que establixen l'article 4.5 del Decret 71/2011 i els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
València, 3 de juliol de 2013.- El director territorial: Vicente Collado Capilla.